### Resume

Forvaltningen ønsker at udvalget drøfter, om finansiering af nødvendig klimatilpasning i fremtiden kan kombineres med midler fra infrastrukturpuljen.

### Sagsfremstilling

Oversvømmelser i Vejle by har gjort klimatilpasning til en vigtig del af byens bevidsthed. Klimatilpasningen kræver fortsat investeringer for at beskytte [adresse] og infrastruktur mod fremtidige oversvømmelser. Klimatilpasningsarbejdet kan med fordel sammentænkes, når der igangsættes infrastrukturprojekter, som skal sikre fremkommeligheden i Vejle.

Klimatilpasning i byen kan blive et aktiv, når vi arbejder med løsninger, der både håndterer klimaudfordringerne på en effektiv måde og samtidig fremmer en række andre hensyn til f.eks. fremkommelighed, spændende opholdsarealer, rekreation og mere natur i byen. Det vil være ressourcebesparende, hvis de nødvendige klima- og anlægsprojekter sammentænkes og laves samtidigt.

Med [adresse] klimatilpasningsplan har byrådet en målsætning om at sammentænke løsninger til håndtering af vand på terræn og at sætte fokus på merværdier og synergier til andre planer og projekter. I klimatilpasningsplanen findes også en delmålsætning om, at der inden år 2030 i alle nye anlægsprojekter indtænkes vandhåndtering.

De følgende to sager på dagsordenen (pkt. 275 ”krydsombygning – Nanna Andreasen” og pkt. 276 ”Indarbejdelse af klimatilpasning - krydsombygning [adresse]Vardevej” ) er et eksempel på, hvordan det er muligt at kombinere klimatilpasning i et nødvendigt infrastrukturprojekt.

### Sagens videre forløb

Sagen skal alene behandles af Teknisk Udvalg

### Klima og resiliensvurdering

Hvis byens udfordringer med vand indtænkes og håndteres, i et i forvejen nødvendigt infrastrukturprojekt, opnås som udgangspunkt en merværdi.

### Teknik- og Miljødirektøren indstiller,

|  |  |
| --- | --- |
| at | udvalget drøfter sagen. |
| at | udvalget drøfter, om infrastrukturpuljen kan anvendes til finansiering af klimatilpasning i forbindelse med vej- og anlægsprojekter. |

### Beslutning

Drøftet.